open-index/open-wikipedia-markdown huggingface dataset:
Saul Steinberg

**Saul Steinberg** (1914–1999) var en rumensk-amerikansk vitsetegner, illustratør og forfatter. Han er særlig kjent for sine underfundige vitsetegninger i sirlig pennestrek i det amerikanske storbytidsskiftet *[[The New Yorker]]*. 

Saul Steinberg ble født i Râmnicu Sărat i Romania, men familien flyttet til hovedstaden București i 1915. Hans far var Moritz Steinberg, som var bokbinder, eskemaker og eide i en periode et lite trykkeri, og hans mor het Rosa (født Jacobson). Han hadde en søster som het Lica. Han studerte ved Filosofi- og litteraturfakultetet ved Universitetet i București, fikk avslag fra å gå over til Arkitekturfakultetet og reiste derfor for å studere arkitektur i Milano i Italia i november 1933. Han fikk en doktorgrad i arkitektur ved Regio Politecnico di Milano i 1940. Saul Steinberg prøvde å flykte via Portugal til USA for å slippe unna jødeforfølgelsene under andre verdenskrig, men ble deportert fra Ellis Island til Santo Domingo i Den dominikanske republikk ettersom kvoten for rumenske innvandrere til USA var full.  

Han publiserte sin første tegning i *The New Yorker* den 25. oktober 1941, ble sponset av dem til oppholdstillatelse i USA og immigrerte dit i 1942.  

Samme dag som han ble amerikansk statsborger (19. februar 1943) ble han utnevnt til ensign i US Navy og tjenestegjorde i den andre verdenskrig i Kina, India, Nord-Afrika og Italia.

Steinberg tegnet i alt 85 omslagsillustrasjoner og 642 vitsetegninger for kultur- og trendmagasinet *The New Yorker*. Hans mest  berømte forsidemotiv er kjent som *A New Yorker's View of the World*. Det ble trykt 1976 og viser et svært stilisert verdenskart sett fra det selvopptatte New York med hovedgatene nært i bildet og omverdenen, deriblant tre fjerne landmasser merket Kina, Japan og Russland, i den ubetydelige horisonten.

Steinbergs lett intellektuelle og lekne stil, ofte med surrealistiske, visuelle poenger, virket svært moderne da den kom og inspirerte en rekke andre illustratører og avistegnere, også flere i Norge.

## Personlig
Han giftet seg 11. oktober 1944 med kunstmaleren Hedda Sterne (født Lindenberg), også en jødisk innvandrer fra Romania. De gikk fra hverandre i 1960, men ble aldri skilt.

## Bøker

* *All in Line* (1945)
* *The Art of Living* (1949)
* *The Passport* (1954)
* *The Labyrinth* (1960)
* *The New World* (1965)
* *The Inspector* (1973) 
* *The Discovery of America* (1993)

## Referanser


## Eksterne lenker
* 
* 
* 
*  Etsninger fra ''National Gallery of Art'' 
*  ''The Steinberg Collection'' fra ''The New Yorker''
Wachtendonckse Psalmen

**Wachtendonckse Psalmen** (norsk: Wachtendoncks salmer) er en samling salmer fra Salmenes bok som er oversatt fra latin til gammel-østlavfrankisk eller gammelnederlandsk.

## Historie
Samlingen er oppkalt etter kannik Arnold Wachtendonck som levde i det 16. århundre. Han lånte sitt håndskrevne manuskript av Salmenes bok til Justus Lipsius som gjerne ville undersøke dokumentet nærmere. Lipsius kopierte noen salmer slik at han kunne undersøke dem nærmere, blant annet i et brev til en venn, og disse er det som utgjør dagens versjon av de *Wachtendonckse Psalmen*. Det opprinnelige dokumentet er tapt.

Bønneboken befant seg i Sint-Amorabbediet i Munsterbilzen der Wachtendonck var Landrada-alterets rektor. Den første gangen boken nevnes er i en kopi av et manuskript fra ca. 1444 av den tyske presten Johannes Keck (UB Würzburg,Ms.M.ch.q.85).

## Språket
Wachtendonckse Psalmen er skrevet på gammel-østlavfrankisk, som er en gammelgermansk dialekt. Denne ble brukt i dagens øst-Nederland eller kanskje Tyskland. Man regner med at manuskriptet ble skrevet rundt midten av det tiende århundre, og det har en del tyske kjennetegn språkmessig. Dette siste gjør det mulig at denne teksten kan være en bearbeidelse av en mellomfrankisk tekst (en dialekt av gammelhøytysk). 

Oversettelsen er en såkalt interlineær oversettelse: ordenes rekkefølge i den latinske kildeteksten ble fulgt i oversettelsen slik at teksten også kunne brukes til skolering.

## Språkeksempler
Tekstfragment fra Salmenes bok kapittel 55, versene 6 og 7:

;Gammelnederlandsk:
Forchta in biuonga quamon ouer mi in bethecoda mi thuisternussi In ic quad uuie sal geuan mi fetheron also duuon in ic fliugon sal in raston sal

;Nederlandsk:
*Vrees en beving kwamen over mij en duisternis bedekte mij. En ik zei: Wie zal mij veren geven als duiven, zodat ik weg zal vliegen en een rustplaats zal vinden.

;Norsk:
*Frykt og beven kommer over mig, og forferdelse legger sig over mig. Og jeg sier: Gid jeg hadde vinger som duen! Da vilde jeg flyve bort og feste bo.

;Moderne norsk:
* Frykt og beven fyller meg, og hele kroppen skjelver. Jeg tenkte: Hadde jeg vinger som duen, da fløy jeg bort og fant meg et bosted.

## Referanser
Rasmus Stauri

**Rasmus Stauri** (født 3. mars 1867, død 22. juni 1932) var folkehøgskolebestyrer på Kvam og Hundorp fra 1902 til 1932.

Han var født i Stryn av bondefolk, og viste tidlig gode evner. Derfor ble han seminarist fra Stord seminar i 1888 og tok fatt på et liv i opplysningsarbeid i tillegg til lærergjerning i flere skoleslag. Han arbeidde også på folkehøgskolen til Viggo Ullmann i Seljord før han grunnla sin egen skole i Kvam i Gudbrandsdalen i 1902. Skolen ble drevet i Kvam til 1915, da Stauri kjøpte deler av den historiske gården Hundorp i Sør-Fron. Han hadde allerede i 1907 engasjert seg i å bygge opp synlige minnesmerker på Hundorp, da han var formann i komitéen som reiste en bauta over Hellig Olav på den gravhaugen som fikk navnet Olavshaugen. Skolen ble drevet i Nikolai Frederik Severin Grundtvigs ånd og hadde elever fra store deler av landet. Om sommeren arrangerte Rasmus og kona Lise, født Høie (1882–1949), nordiske sommerkurs. Det første sommerkurset for nordiske pedagoger ble arrangert i 1908. Profilen på Gudbrandsdalens folkehøyskole var både lokal, regional, nasjonal og skandinavisk. Mang en kjent forfatter og kulturpersonlighet besøkte folkehøyskolen, blant annet Sigrid Undset, Tore Ørjasæter, Fredrik Paasche, Francis Bull, Gunnar Knudsen og mange andre.

Etter Stauris død overtok Lise Stauri styringen av skolen. Hun ble Nordens første kvinnelige folkehøyskolestyrer og fikk i 1947 Kongens fortjenstmedalje for skolearbeidet sitt. I 1948 overtok sønnen Are (1912–72) skoledriften sammen med sin kone Dagny f. Wedum (1922–1994). I 1987 brant skolen og det ble da slutt på driften.

Sammen med Mads Berg gav han ut «Sangbok for norsk ungdom», første utgave 1923. Boka var beregnet på folkehøgskolen og videregående skole.

## Bibliografi
* *Norsk grammatikk for folkeskulen* 1946 (flere opplag)
* *Fire folkelærarar* 1930
* *Norsk grammatikk for folkeskulen* 1927
* *Gudbrandsdalens folkehøgskule i 25 år* 1927
* *Anders Sandvig og Maihaugen* (Sandvigske samlinger) 1926
* *Grundtvig* 1925
* Sammen med Jakob Haraldseid, *Skriftleg upplæring i morsmålet* 1924 (fleire opplag)
* *Norsk grammatikk for folkeskulen* 1922
* Sammen med Haakon Aasvejen, *Ungdomsskulen i Norge i 50 aar 1864–1914* 1914
* *Nyaarshelg* 1914
* *Fraa sjælelivet* 1911
* *Folkehøgskulen i Danmark, Norge, Sverige og Finland* 1910

## Referanser
Wang (norsk etternavn)

**Wang** er et norsk etternavn som er avledet av steds- og gårdsnavnet Vang som betyr *slette* eller *forsamlingsplass*. 

For det asiatiske etternavnet 王 (Wáng), se Wang (navn 王).

## Kjente personer med navnet
* Kristian August Lyche Wang (1842&ndash;1904), grunnlegger av Norges første begravelsesbyrå
* Marit Wang (1920&ndash;), norsk forfatter
* Peder Wang, grunnlegger av Wang videregående skole
* Sølvi Wang (1929&ndash;2011), norsk sanger, komiker og skuespiller
* Thor Wang, flere
* Yngvar Wang (1904&ndash;1960), norsk jazzmusiker og kapellmester
Snedbetning

**Snedbetning** er en type tradisjonell, åpen robåt av tre bygd på Sunnmøre.  Den er en av de nordvestlandske robåttypene (se Nord- Vestlandsbåt).

## Snedbetningens navn
**Snedbetning** viser til byggemåten til den gamle typen av sunnmørsbåten. Ordet *sned* (uttale; snid, sned, sne, snej) betyr på skrå, skrånende, og snedbetning viser til måten bunnbordene skrår på. De fleste norske bruksbåtene er bygd med hele bordganger. Bordene går sammenhengende i hele båtens lengde.

## Snedbetningsmåten
Dette er ikke tilfelle med snedbetningen. Det nederste (på storbåtene de to nederste) bordet blir avskrået (sneda) inn mot kjølen, i stedet for å gå frem til lotet. Dette fører til at bordene videre oppover i båten også må skrås inn mot stevne og stavn.  Hvert bord må nå dekke en mye større del av flaten i skroget enn i "vanlige " båter, og dette blir gjort ved at hvert bord bakfra blir skjervet (skjøtt) mot to bord fremme (renningene).

Men dermed kan også forskipet i snedbetningen gjøres ekstra bredt, siden man nå har flere bord. På denne måten blir den typiske snedbetning-fasongen til; en bred framende, laget av mange skrånende bord, og en heller smal bakende.

Snedbetningene ble bygd i alle størrelser, fra små færinger på 4,5 m lengde, til svære båter på 12–14 m lengde.  Disse største snedbetningene ble gjerne kalt "åttringer" (Sunnmørsåttring), men de hadde både 5 og 6 par årer, og ro-rom til både 7 og 8 par!  Man regner med at de opprinnelig hadde kun 4 par årer, men etterhvert har "vokst" (er bygd større og større gjennom århundrene), men har beholdt det gamle navnet.

## Snedbetningen gikk ut av bruk
Snedbetningsmåten å bygge robåter på forsvant etterhvert i begynnelsen av 1900-tallet, og båtbyggerne på Sunnmøre gikk over til å bygge "vanlig", med bordganger ubrutt fra stevn til stevn, og like mange bordganger foran som bak i båten.  Slike "vanlige" båter kaltes gjerne "Møringsbåter".
Georg Anker-Hansen

**Georg Anker-Hansen** var en av rollefigurene i den norske såpeserien Hotel Cæsar fra 1998 til 1999. Rollefiguren ble spilt av Toralv Maurstad. Georg lever som singel oppe i toppetasjen med sin mor, Astrid. Han er konsernsjef i Anker-Hansen-konsernet. En dag har han en forretningsavtale med noen arabiske ledere, og han har satt konsernassistent Rolv Espevoll til å få inn noen snertne ekskortepiker. En av dem er den unge Ninni Krogstad. Georg hilser på henne, og hun deltar på forretningsmiddagen. Georg blir mer og mer interessert i Ninni, og Ninni liker Georg også. De blir etter hvert kjærester, og Ninni flytter inn i Toppetasjen. Dette blir ikke godt mottatt av de andre i Anker-Hansen-familien, men Georg og Ninni gifter seg likevel i 1999. Georg har som alle vet en elskerinne på si, Ingrid Iversen, som han også har et barn med, Charlotte. 

Etter hvert merker familien at Georg ser litt dårlig ut. Etter mye om og men tar Georg en legesjekk, og han finner ut at han har kreft i bukspyttkjertelen. Etter at han har holdt dette hemmelig for familien en stund, oppdager de dette, og de tar det svært tungt. Georgs barn snoker stadig etter testamentet, for å finne ut av hva han har skrevet der. Etter cirka et halvt år, dør Georg av hjertestopp med Astrid og Ninni som tilskuere i toppetasjen.  

Han gjør et lite comeback året 2004 i drømmene til Juni, Astrid og Jens-August, for å fortelle dem ting om fremtiden.
Ragnhild Myklebust

**Ragnhild Myklebust** (født 13. desember 1943 i Oslo) er en norsk handikappidrettsutøver og rekordvinner av gullmedaljer. Hun konkurrerte i klassen LW12. 

På grunn av polio i barndommen drev hun med sitteski, og var lenge regnet som uslåelig i denne idretten. Hun deltok i de paralympiske lekene i 1988, 1992, 1994 1998 og 2002, der hun vant totalt 22 gullmedaljer, flere enn noen annen utøver. Hun avsluttet sin karriere med 5 gull under paralympics i Salt Lake City i 2002, 58 år gammel.

Hun er utdannet fysioterapeut.

Myklebust er lokalpolitiker og representerer Hedmark Arbeiderparti i blant annet Hedmark fylkesting. Hun sitter også i Ringsaker kommunestyre.

## Meritter
* Paralympiske vinterleker 2002
** Gull på kortdistanse langrenn
** Gull på mellomdistanse langrenn
** Gull på langdistanse langrenn
** Gull i stafett langrenn
** Gull i skiskyting

* World Cup 2001
** Gull på kortdistanse langrenn
** Gull på langdistanse langrenn
** Gull i stafett langrenn
** Gull i skiskyting

* VM 2000
** Gull på kortdistanse langrenn
** Gull i stafett langrenn
** Gull i skiskyting

* Paralympiske vinterleker 1998
** Gull på kortdistanse langrenn
** Gull på mellomdistanse langrenn
** Gull på langdistanse langrenn
** Gull i stafett langrenn
** Gull i skiskyting

* Paralympiske vinterleker 1994
** Gull på kortdistanse langrenn
** Gull på mellomdistanse langrenn
** Gull på langdistanse langrenn
** Gull i stafett langrenn
** Bronse i skiskyting
** Bronse i ispigging

* Paralympiske vinterleker 1992
** Gull på kortdistanse langrenn
** Gull på mellomdistanse langrenn

* Paralympiske vinterleker 1988
** Gull på langdistanse langrenn

## Eksterne lenker
* 
* Reportasje med bilde i VG
Fylkesvei 4650

**Fylkesvei 4650** går mellom Tau og Hundsnes i Strand. Veien er 2,2&nbsp;km lang.

Frem til 2019 hadde veien betegnelsen fylkesvei 522 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lauren Waaktaar-Savoy

**Lauren Waaktaar-Savoy** er en amerikansk vokalist og gitarist. Hun har siden 1995 spilt sammen med sin ektemann Paul Waaktaar-Savoy og trommeslager Frode Unneland i gruppen Savoy. 

Lauren Waaktor-Savoy møtte sin mann da han spilte med a-ha på 80-tallet, og etter å ha vært kjærester i sju år giftet de seg i 1991. I 1999 fikk de en sønn sammen som fikk navn etter måneden han ble født, True August.

Foruten å bidra med musikk og tekster til bandet Savoy har hun også regissert noen av musikkvideoene til blant andre a-ha og Flava To Da Bone.

Musikkvideoer hun har regissert:
* a-ha – The Sun Always Shines On TV (Versjon 2)
* a-ha – Did Anyone Approach You?
* a-ha – Early Morning	
* a-ha – I Call Your Name
* a-ha – There's Never A Forever Thing
* Flava To Da Bone – Even If The Rain
* Flava To Da Bone – Take A Little Time
* Diva – The Sun Always Shines On TV (Versjon 1)
* The September When – Cries Like A Baby
* Savoy – Velvet

## Diskografi
### Savoy
;Album
**[[Mary Is Coming]]* (1996)
**[[Lackluster Me]]* (1997)
**[[Mountains of Time]]* (1999)
**[[Reasons to Stay Indoors]]* (2001)
**[[Savoy (album)|Savoy]]* (2004)
**[[Savoy Songbook Vol. 1]]* (2007)
**[[See the Beauty In Your Drab Hometown]]* (2018)
*Under (2024)
;Singler
**Velvet* (1995)
**Underground* (1996)
**Mary Is Coming* (1996)
**Rain/Butt Out* (1997)
**I Still Cry* (1997)
**Foreign Film* (1997)
**Xmas Time (Blows My Mind)* (1997)
**Star "I'm Not Stupid Baby" (1999)
**Grind You Down* (1999)
**Man In the Park/End of the Line* (2000)
**Five Million Years* (2001)
**You Won't Come to the Party* (2001)
**Half of the Time* (2001)
**Whalebone* (2004)
**Karma Boomerang* (2007)
**Night Watch* (2017)
**January Thaw* (2018)

===Deltar på===
* [[a-ha]]: *Cry Wolf/Maybe, Maybe* (1986)
* [[a-ha]]: *Scoundrel Days* (1986)
* [[a-ha]]: *East of the Sun, West of the Moon* (1990)
* [[a-ha]]: *Headlines and Deadlines &ndash; The Hits of a-ha* (1991)
* [[a-ha]]: *Velvet* (2000)
* [[a-ha]]: *The Sun Never Shone That Day* (2000)
* [[Anneli Drecker]]: *Tundra* (2000)
* [[a-ha]]: *Minor Earth Major Sky* (2000)
* [[a-ha]]: *Minor Earth Major Box* (2001)
* [[a-ha]]: *Did Anyone Approach You?* (2002)
* [[a-ha]]: *A-ha Live at Vallhall &ndash; Homecoming Grimstad Benefit Concert* (2001)
* [[a-ha]]: *How Can I Sleep with Your Voice in My Head* (2003)
* [[a-ha]]: *The Singles: 1984&ndash;2004* (2004)
* [[Anneli Drecker]]: *Frolic* (2005)
* [[a-ha]]: *25* (2010)
* [[West Side Tennis Club]]: *West Side Tennis Club* (2010)
* [[a-ha]]: *Stay on These Roads* (2015, REMASTERING)
* [[a-ha]]: *Time and Again: The Ultimate a-ha* (2016)
* [[Willow]]/[[Kings of Convenience]]: *Whalebone/Manhattan Skyline* (2017)
* [[Annjo K. Greenall]], [[Martin Högberg (musiker)|Martin Högberg & The Language]]: *Løgn og forbannet gjendiktning'' (2018)

## Referanser


## Kilder
* mvdbase.com

## Eksterne lenker
*
Ona (navn)

**Ona** er et fornavn for begge kjønn. Det er mest utbredt som et litauisk kvinnenavn.

## Etymologi
Kvinnenavnet *Ona* er en litauisk variant av kvinnenavnet Anna som er en opprinnelig gresk og latinsk avledning av kvinnenavnet Hannah som er dannet av det hebraiske ordet for «gunst» eller «nåde», *channah*. *Ona* brukes også som kvinnenavn i Catalonia, og har da betydningen «bølge».

*Ona* er også et maorisk mannsnavn som betyr «rik».

## Utbredelse
*Ona* har navnedag 26. juli i Litauen.

*Ona* er et sjeldent navn i Norge, men er det vanligste kvinnenavnet i Litauen.

|}

## Kjente personer med navnet
* Ona Munson (1903&ndash;1955), amerikansk filmskuespiller
* Ona Juknevičienė (1955&ndash;), litauisk politiker og representant i Europaparlamentet
* Ona Grauer, meksikansk filmskuespiller

## Se også
* Ona – øy i Møre og Romsdal
* Oona – irsk kvinnenavn som ikke er etymologisk beslektet med Ona

## Referanser


## Eksterne lenker
*
Etinyløstradiol

**Etinyløstradiol** er et syntetisk derivat av østradiol.

I motsetning til de naturlige forekommende østrogenene hos mennesket, har etinyløstradiol høy biotilgjengelighet fra tarm og lang halveringstid, og er derfor det østrogenet som brukes i tabletter. Det finnes i nesten alle kombinasjonsp-piller som finnes på markedet i Norge, men det finnes også p-piller på markedet i Norge som inneholder østradiolvalerat eller østradiolhemihydrat. I en del andre land (blant annet USA) er det mer vanlig å bruke equint østrogen (hesteøstrogen) som også kan tas peroralt. For naturlig progesteron gjelder det samme, noe som har resultert i utvikling av progestiner som også har høy biotilgjengelighet.

## Farmakologiske egenskaper
Naturlig østradiol tas effektivt opp i tarmen, men inaktiveres fullstendig av leveren før det når systemisk sirkulasjon (kommer ut i resten av kroppen). Ved å syntetisk sette på en etinylgruppe på i C17 posisjonen på østran-steroidet blir resultatet et molekyl med biologisk effekt tilsvarende østrogen, men som er langt mer motstandsdyktig mot forandring/nedbrytning i leveren.

Etinyløstradiol tas opp i tynntarmen. Maksimal konsentrasjon i blod ses som regel 2 timer etter inntak. Det foregår en betydelig metabolisme i leveren via cytochrom P450 isoenzymet 3A4. Etinyløstradiol med metabolitter skilles ut i gallen, hvor metabolittene (glukuronider) omdannes av bakterier i tarmen tilbake til etinyløstradiol, og absorberes på nytt (enterohepatisk sirkulasjon). Det ses derfor en ny økning i etinyløstradiolnivåene noen timer senere. Lokale forhold i tarmen som diaré eller bruk av antibiotika som forandrer tarmfloraen kan påvirke den enterohepatiske sirkulasjonen, og dermed nivåene av etinyløstradiol. Hos p-pillebrukere kan dette i verste fall øke risikoen for å bli gravid.

## Bivirkninger
Etinyløstradiol har de samme biologiske effektene som andre østrogener. Særlig i forbindelse med behandling av plager i overgangsalderen har østrogentilskudd (i Norge i praksis etinyløstradiol) vært assosiert med utvikling av brystkreft og hjerte- og karsykdommer.

## Miljø
Metabolittene av etinyløstradiol er forbindelser som er tungt nedbrytbrytbare i naturen (xenoøstrogener), og blir av enkelte betraktet som et ikke ubetydelig miljøproblem.

## Litteratur
* 
*
MBD

**MBD** var en betegnelse  innen psykiatrien som betegnte atferdsvarianter som blant annet kjennetegnes ved hyperaktivitet og som skyldes små forstyrrelser i hjernen. Ordet er en forkortelse for det engelske *minimal brain dysfunction*, det vil si «ytterst liten funksjonsforstyrrelse i hjernen». Begrepet er en sekkebetegnelse og er fra 1990-tallet stort sett erstattet av den mer presise diagnosen ADD med eller uten hyperaktivitet som brukes om personer med oppmerksomhetssvikt, og utpreget impulsivitet. MBD ble på 1980-tallet særlig brukt om urolige barn med lærevansker.

MBD skyldes kroppslige, kjemisk-biologiske eller nevropsykologiske forstyrrelser og kan behandles med medikamenter. Det oppstår imidlertid svært lett psykiske og sosiale problemer som en følge av den uhensiktsmessige atferden, og disse behandles ofte med kognitiv atferdsterapi. Det er også mulig å tilrettelegge omgivelsene der problemene er store, for eksempel med spesialundervisning og annet for å gjøre skolehverdagen lettere for barn med MBD.

## Se også
*AD/HD
*DAMP

## Litteratur
* Christopher Gillberg: *Clinical child neuropsychiatry*, *Chapter 8: Deficits in attention, motor control and perception, and other syndromes attributed to minimal brain dysfunction*, sidorna 138–172, Cambridge University Press, Cambridge (1995). ISBN 0-521-43388-6
Grupo Corpo

**Grupo Corpo** (av portugisisk *Kroppgruppe*) er en verdensberømt brasiliansk dansegruppe som både bekrefter og bryter med oppfatningene om moderne dans.

## Historie
Gruppa ble grunnlagt i Belo Horizonte av Paulo Pederneiras i 1975 og har framstilt mange ansette stykker i løpet av tiåra.

## Eksterne lenker
Grupo Corpos offisielle hjemmeside – på engelsk
SAS Norges destinasjoner

Her er en **liste over flyplasser [[SAS Norge]] flyr til**, den norske delen av Scandinavian Airlines System. Flyvninger mellom Norge og Danmark blir fløyet av SAS Danmark. For en liste over andre SAS destinasjoner, se Scandinavian Airlines System-destinasjoner. Lista er oppdatert mars 2007.

## [[Europa]]

## [[Nord-Amerika]]

## Se også
*Scandinavian Airlines System-destinasjoner for liste over destinasjoner fløyet av Scandinavian airlines. 
*Widerøe-destinasjoner for Widerøes destinasjoner.
*SAS Group-destinasjoner for alle SAS Groups destinasjoner.
Gustaf Fröding

**Gustaf Fröding** (født 22. august 1860 på Alsters bruk utenfor Karlstad i Värmland i Sverige, død 8. februar 1911 i Stockholm) var en svensk journalist, forfatter og en av Sveriges mest kjente diktere. Fröding  ble en fornyer av svensk poesi og  påvirket flere seinere diktere, også norske. Han skrev blant annet om naturen, folkeliv og erotikk, også delvis på värmlandsk dialekt. Han var barnebarn av Carl Adolph Agardh.

Det har vært en rekke tolkninger og tonsettinger av Frödings dikt, blant annet av Sven-Ingvars og andre populærartister. Det finnes også flere svenske stipender og priser som bærer Frödings navn.
I Norge i 2017 utkom *Gustaf: en roman om Gustaf Fröding* av Arne Bergersen. 

## Diktsamlinger
* 1891: *Gitarr och dragharmonika*
* 1894: *Nya dikter*
* 1895 og 1897. *Räggler och paschaser*
* 1896: *Stänk och flikar*
* 1897: *Nytt och gammalt*
* 1898: *Gralstänk*
* 1898: *Grillfängerier*
* 1901: *Samlade dikter*
* 1910: *Efterskörd*
* 1913: *Reconvalescentia* (skrevet 1908)

## Referanser


## Eksterne lenker
* 
* Biografi
* Gustaf Frödings diktsamlinger lagt ut på Runeberg.org
Widerøes destinasjoner

**Widerøes destinasjoner** er en oversikt over alle destinasjoner flyselskapet Widerøe tilbyr på regulær rutebasis.

Widerøes rutenett dekker store deler av Norge, og spesielt STOL-destinasjonene på Vestlandet, Nord-Trøndelag og i Nord-Norge. Selskapet operer også flere utenriksruter mellom Norge og land som Tyskland, Storbritannia, Sverige og Danmark. Flere av utenriksrutene flys som codeshare med SAS.
## Europa

## Referanser


## Se også
* Widerøe

## Eksterne lenker
* Widerøe, offisielt nettsted
Steinar Moldestad

**Steinar Moldestad** (født 15. januar 1981 i Trondheim) er en norsk illustratør. Han har blant annet arbeidet i *[[Adresseavisen]]* og illustrert Anne B. Ragdes humoristiske bok *Kunsten å krangle* fra 2003. I 2006 utgav han bildeboka *Dovrebanen* der han også har skrevet teksten. Moldestad er utdannet art director ved Westerdals Oslo School of Arts, Communication and Technology i Oslo.

Steinar Moldestad studerer i dag psykologi ved Universitetet i Oslo.

## Referanser


## Eksterne lenker
Charles Addams

**Charles Samuel Addams**, ofte omtalt som **Chas Addams**, (født 7. januar 1912 i Westfield i New Jersey i USA, død 29. september 1988 i New York City) var en amerikansk illustratør og vitsetegner. Han er særlig kjent for sine mange vitsetegninger med svart humor og makabre figurer i det satiriske kultur- og trendmagasinet *[[The New Yorker]]* i USA. 

I 1966 ble det laget en TV-serie basert på Addams' skrekkfigurer under tittelen *[[Familien Addams]]*. Det ble seinere laget tre spillefilmer med figurene fra denne serien.

## Referanser


## Eksterne lenker
* 
* 
* 
*  Biografi
Chris Foy

**Christopher J. Foy** (født 20. november 1962 i St. Helens) er en engelsk tidligere fotballdommer. Foy begynte å dømme i Merseyside i 1983 og kom inn i lista over assistentdommere i The Football League. I 1996 ble han tatt med i dommerlista i England og fem år senere ble han dommer i Premier League. Foy er Everton-supporter.

Foy dømte finalen i FA Trophy mellom Kidderminster og Stevenage 12. mai 2007 på Wembley.

Han var fjerdedommer i FA-cupfinalen mellom Cardiff og Portsmouth 17. mai 2008. Mike Dean var hoveddommer.

Den 1. mars 2009 dømte Chris Foy finalen i Ligacupen mellom Manchester United og Tottenham Hotspur på Wembley. Han ble assistert av Peter Kirkup og Andy Butler. Andre Marriner var fjerdedommer, mens Bob Pollock var reserveassistentdommer.

I august 2009 dømte Foy Community Shield mellom Manchester United og Chelsea. Foy var oppnevnt til å dømme FA-cupfinalen mellom Chelsea og Portsmouth 15. mai 2010.

Chris Foy har dømt 150 kamper i Premier League.

## [[Premier League 2009/10]]

## [[Premier League 2008/09]]

## [[Premier League 2007/08]]

## [[Premier League 2006/07]]

## [[FA Premier League 2005-06]]

## [[FA Premier League 2004-05]]

## [[FA Premier League 2003-04]]

## [[FA Premier League 2002-03]]

## [[FA Premier League 2001-02]]

## Premier League-karriere

## Eksterne lenker
* Chris Foys profil på Professional Game Match Officials (PGMOL) offisielle side
Fylkesvei 4668

**Fylkesvei 4668** går mellom Tveit i Hjelmeland og Helmikstøl i Sandnes kommune.

Frem til 2019 hadde veien betegnelsen fylkesvei 661 (Rogaland). Den tidligere fylkesvei 638 (Rogaland) ble arm av veien.

## Kommuner og knutepunkter

 

## Referanser


## Eksterne lenker
* Vegvesenets vegkart 
*
Newington

**Newington** kan referere til følgende steder:

* Australia:
** Newington (Australia
* Storbritannia:
** Newington (London), et område i bydelen Southwark i London
** Newington (Swale), Kent
** Newington (Shepway), Kent
** Newington (Oxfordshire)
** Newington (Shropshire)
** Newington (Nottinghamshire)
** Newington (Edinburgh)
* USA:
** Newington (Connecticut)
** Newington (New Hampshire)
** Newington (Virginia)

## Se også

* Stoke Newington, et område nord i London
Peter Arno

**Peter Arno** (født 8. januar 1904 i New York, død 22. februar 1968) var en amerikansk illustratør og vitsetegner. Han er særlig kjent for sine mange vitsetegninger i det amerikanske, satiriske kultur- og trendmagasinet The New Yorker, der han arbeidet fra bladet ble opprettet i 1925 til han døde i 1968. Motivet i vitsene hans var ofte den dekadente New York-sosieteten, og tegningene var utført i en karakteristisk rask og raus penselteknikk.

## Referanser


## Eksterne lenker
* 
* 
* 
*  Tegninger av Peter Arno
*  Biografi
Snow Patrol

**Snow Patrol** er et skotsk-irsk band som spiller indie rock og alternativ rock. Opprinnelig tok de bandnavnet *Polar Bears*, men byttet da de fant ut at det fantes et amerikansk band ved samme navn. Det nye navnet fikk de etter at Gary møtte en kompis på gata, som spurte om hvordan det gikk med Snow Patrol, som han trodde Garys band het.

## Medlemmer
* Gary Lightbody – vokal, rytmegitar, piano, keyboard, sologitar
* Nathan Connolly – sologitar, kor
* Johnny McDaid - piano, rytmegitar, keyboard, kor 

### Tidligere medlemmer
* Mark McClelland
* Michael Morrison
* Jonny Quinn
* Tom Simpson – keyboard
* Paul Wilson – bass, kor

## Historie
Irske Gary og Jonny møttes som studenter i Skottland og begynte å spille sammen allerede i 1994. De andre har kommet til etter hvert.

Sammen med bandet Trivium har de, ifølge siden Torrentfreak, tatt et sterkt standpunkt for piratkopiering. Begge bandene har bedt sine fans om å brenne en cd med deres favoritt sanger av dem, og gi ut til tilfeldige på gaten.

## Diskografi
**Music for Polar Bears* (1999)
**When It's All Over We Still Have to Clear Up* (2001)
**Final Straw* (2004)
**[[Eyes Open]]* (2006)
**A Hundred Million Suns* (2008)
**[[Up to Now]]* (2009) (samlealbum)
* *Fallen Empires* (2011)
* *Wildness* (2018)
* *The Forest Is the Path* (2024)

## Eksterne lenker
* 
* 
*
Fylkesvei 4670

**Fylkesvei 4670** går mellom Storabru og Riveland i Hjelmeland.

Strekningen ble fastlagt 2019, og består av den tidligere fylkesvei 637 (Rogaland), og en delstrekning av den tidligere fylkesvei 633 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Newington (London)

**Newington** er et område i distriktet Southwark i sentrale London. Det var et gammel sogn og stedet var tidligere administrasjonsområdet for grevskapet Surrey

Antagelig vokste Newington (som betyr «Nygården») opp etter at det ble skilt ut fra det eldre Walworth litt lengre sør. Her ble Lambeth Palace bygd omkring 1200, og brakte økt trafikk langs veien til Kent. Newington var et jordbruksområde fram til andre halvpart av 1700-tallet. På Shakespeares tid på begynnelsen av 1600-tallet fantes her et teater kalt Newington Butts, og kildene nevner også flere teatre i området.

Fram til den gryende industrialiseringen på midten av på 1700-tallet var området preget av rurale landsbyer med begrenset befolkning og liten industri, hovedsakelig framstilling tobakkpiper av keramikk. Deretter førte nye veier til muligheter for utvikling. Landeieren Henry Penton (som også skapte Pentonville i London) begynte å selge tomter for boligbygging, og Newington ble i løpet av 1800-tallet helt utbygd, hovedsakelig med boliger.

I nyere tid er navnet mer og mer gått ut av bruk til fordel for Elephant and Castle, men lever videre i gatenavn som Newington Causeway og Newington Butts, og i parken Newington Gardens.

## Se også
*Stoke Newington, et sted i Nord-London.

## Referanser


## Eksterne lenker
* Walworth, Newington and Elephant & Castle suburban development
Fylkesvei 4674

**Fylkesvei 4674** går mellom Fisterkrysset og Øvrabø i Hjelmeland. Veien med sidevei er 10,3&nbsp;km lang.

Frem til 2019 hadde veien betegnelsen fylkesvei 634 (Rogaland).

## Kommuner og knutepunkter

 
 

## Referanser




## Eksterne lenker
* Vegvesenets vegkart 
*
Fränk Schleck

**Fränk René Schleck** (født 1980) er en tidligere profesjonell syklist fra Luxembourg, sønn av den tidligere landeveissyklisten Johny Schleck som var profesjonell syklist i perioden 1965 til 1974 og eldre bror og lagkamerat av Andy Schleck. 

Fränk Schleck startet sin proffkarriere i 2003 for laget Team CSC. I forkant av 2005-sesongen, ble også hans bror Andy Schleck en del av laget, og samme år ble begge nasjonale mestere, Fränk med seier i landeveisrittet, Andy som vinner av temporittet. 16. april året etter, vant han sin første Pro-Tour-seier i rittet Amstel Gold Race. Samme år vant han også den 15. etappen i Tour de France 2006 – Alpe-d'Huez, der han i den siste kilometeren kjørte forbi Damiano Cunego. 

Fränk Schleck var én av forhåndsfavorittene foran Tour de France 2009. Flere fall ødela hans muligheter. Likevel tok han en etappeseier (17. etappe, 22. juli, mellom Bourg-Saint Maurice og Le Grand Bornand). Schleck endte som nr. 5 sammenlagt, 6.04 minutter etter vinneren, Alberto Contador. 

## Doping
Etter den 13. etappen under Tour de France 2012 testet han positivt på xipamide, og ble utestengt i ett år.

## Referanser


## Eksterne lenker
* 
*
James Thurber

**James Grover Thurber**  (1894–1961) var en amerikansk humorist og vitsetegner. Han ble særlig kjent for sine enkle, naivistiske vitsetegninger med underfundige poeng av kvinner, menn og hunder og sine korte noveller i det satiriske kultur- og trendmagasinet The New Yorker i USA.

## Referanser


## Eksterne lenker
* 
* 
* 
*  Intervju 1955
*  Biografi på hjemmesida til ''The Thurber House''
*  James Biografi, tegninger, tekster m.m. 
*   Nettsteder om James Thurber
Golgata

**Golgata** er den norske navneformen for stedet i Jerusalem der Jesus Kristus ble korsfestet ifølge de fire evangeliene i  *Bibelen*.

Navnet kommer fra det arameiske *Gûlgaltâ*, mens det på latin kalles *Calvaria*. På gresk brukes navnet *Κρανιου Τοπος (Kraniou Topos)*. Alle stedsnavnene betyr «hodeskalle», og det antas at navnet viser til en naturformasjon som ligner en hodeskalle, at det ble benyttet som henrettelsesplass, og/eller at det var et sted med en ansamling av hodeskaller. 

Golgata lå på Jesu tid et sted like utenfor Jerusalems daværende bymur. Det anses som ganske sikkert at dette stedet er der Den hellige gravs kirke i det kristne kvarter.

Senere legendedannelse fremhever Golgata som verdens midtpunkt, hvor inngangen til jordens indre finnes, og hvor Adam er begravet (jamfør visse jødiske og kristne tradisjoner, hvor navnet hovedskallen hentyder til Adams kranie). 

## Se også
* Via Dolorosa

## Eksterne lenker
*
Kromosom 2

**Kromosom 2** er ett av de 23 kromosomparene hos mennesker. Kromosom 2 er det nest største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 243 millioner basepar som er byggematerialet til DNA. Kromosom 2 står for nesten 8% av den totale mengden DNA i cellene. 

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser.Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 2 inneholder omtrent 2300 gen, noe som gjør det nesten like stort som Kromosom 1. 

## Viktige gen

* ABCA12
* BMPR2
* PAX3
* PAX8
* TPO

## Sykdommer, fysiske og psykiske misdannelser

* Alport syndrom
* Alström syndrom
* Amyotrofisk lateral sklerose   
* Hemokromatose

## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes
Kilden (roman)

**''Kilden**, eller Brevet om fiskeren Markus* er en [[roman]] av den norske forfatteren [[Gabriel Scott]] (1874 – 1958), først utgitt i [[1918]]. 

Boken er sammen med *Det gyldne evangelium* Scotts mest populære bøker. Begge bøkene kan sees som *fabler i livskunst*, og skiller seg derved fra forfatterens øvrige, realistiske, forfatterskap. 

Fiskeren *Markus* kommer flyttende til havna «det året som "Fiskeren" støtte på Tronderøiholmen». Han beskrives som «den kloke enfoldighet», og kan sitt om å livberge seg i [[skjærgård]]en et sted i [[Blindleia]], nesten et døgns rotur med fullastet [[ved]][[pram]] fra [[Isefjær]]. Han kjenner fugl og blomster og gleder seg over skjønnheten rundt seg. Både fisk og [[Europeisk hummer|hummer]] kan han få, ofte når ingen andre får noe.
Boken forteller om Markus sine siste leveår. Han gjør seg ferdig med å bære stein og jord til en vakker hage øverst i bergskora han har satt opp huset sitt i. Så tenker han at det for ergerlig med all [[sild]]a som kommer og går sin vei hver sommer, og begynner å knytte ei [[landnot]]. Den blir han ikke ferdig med.

:::*Når dens tid her nede er omme, legger den atter støvet av og vender tilbake i det eviges favn.''

Boka bidro sterkt til å befeste forfatterens ry som en av de beste skildrerne av Sørlandet på den tid.

## Referanser
Pastill

**Pastiller** er små, tablett- eller pilleliknende drops eller dragerte gelékuler. De kan ha forskjellige smaker, det kan for eksempel være frukt-, lakris-, salmiakk- eller saltpastiller. Flere pastiller er beregnet mot sår hals, såkalte halspastiller, andre kan være tilsatt stoffer for tann- eller munnhygienes skyld. Pastiller selges som godteri i kiosker og dagligvarebutikker.

Ordet *pastill* kommer fra det franske *pastille* og italiensk *pastillo* som igjen stammer fra det latinske *pastillum*, det vil si «pille».

## Noen pastillmerker i Norge
*Dent
*Doc 
*Läkerol (sukkerfrie)
*Repsils
*Ifa
*Extra (for tennene)
*Ricola

## Se også
*Drops
*Godteri
*Tablett

## Eksterne lenker
*
Internationale Grüne Woche Berlin

**Internationale Grüne Woche Berlin**, ofte forkortet **Grüne Woche** (den grønne uken), er en årlig internasjonal messe i Berlin. Landbruks- og hagebruksprodukter blir presentert av produsenter og distributører fra hele verden. Messen er åpen både for fagfolk og for et alminnelig publikum, og finner sted i messehallene under Funkturm.

Grüne Woche ble arrangert første gang i 1926, i forbindelse med vintermøtet til Deutsche Landwirtschafts-Gesellschaft.

## Referanser


## Eksterne lenker
* www.gruenewoche.de
Kreftene

**Kreftene** er ifølge den kristne forfatteren/tekstsamlingen Pseudo-Dionysius Areopagitten fra 500-tallet en del av den andre orden i Englenes hierarki. De er også brukt som et ikonografisk tema i kirkekunst.

## Beskrivelse
Kreftene er opptatt med å hjelpe i flere av aspektene i verden,  og de bringer dette videre til menneskene.

De er blitt kalt «De brilliante» eller «De skinnende». De blir også kalt Miraklenes, handlekraften og nådens  Engler og er sagt å være involvert i mennesker som sliter med sin tro.

Kreftene sies å være personifiserte guddommelige egenskaper som mot og ydmykhet. 
De to englene ved Kristus himmelfart mener man tilhørte Kreftenes Orden.

Kreftene opptrer vanligvis i grupper.

De har overoppsynet med de himmelske vesener og været, inkludert snø, regn og vind.

Kreftene er også kjent som Tarshishim og Malakim.

## Litteratur
*Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
*Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

## Eksterne lenker
* De hellige verneengler, Katolsk.no
* ''StarDust om engler''
* ''Det himmelske hierarki'' 
* Stanford Encyclopedia of Philosophy
Fylkesvei 4706

**Fylkesvei 4706** går mellom Vik og Tednes i Suldal kommune.

Frem til 2019 hadde veien betegnelsen fylkesvei 684 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Herredømme

**Herredømme** er ifølge den kristne forfatteren/tekstsamlingen Pseudo-Dionysius Areopagitten fra 500-tallet en del av den andre orden i Englenes hierarki. De er også brukt som et ikonografisk tema i kirkekunst.

## Beskrivelse
Herredømme har en av de mest krevende og farefulle oppgaver blant englene, da de er ansvarlig for grensen mellom Himmelen og Jorden.

De er en slags elitesoldater, de er hele tiden på vakt etter angrep fra demoner, og er hovedlinjen i forsvaret av den Himmelske skare.

De har ansvaret for å beskytte verdenen fra demon-infiltrasjoner. De skal beskytte våre sjeler fra de onde skapningene og være ministre for Gud i hans hevn over det onde i verden.

Det ble også trodd at Herredømme er de som hjelper oss over til himmelen når vi dør. På grunn av deres nærhet til de nedre regioner, er det flere fallende engler blant herredømme enn de andre ordnene i Englehierarkiet.

## Litteratur
*Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
*Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

## Eksterne lenker
* De hellige verneengler, Katolsk.no
* ''StarDust om engler''
* ''Det himmelske hierarki'' 
* Stanford Encyclopedia of Philosophy
Fyrstedømme (engel)

«**Fyrstedømme**» er ifølge den kristne forfatteren/tekstsamlingen Pseudo-Dionysius Areopagitten fra 500-tallet sjefen over det tredje og den siste orden i Englenes hierarki. De er også brukt som et ikonografisk tema i kirkekunst.

## Beskrivelse
Fyrstedømme vokter over den dødelige verden, beskytter og veileder jordens nasjoner og byer.
De ble også ansett til å være beskyttere over verdens lederne.

De har også ansvaret for å fordele oppgavene til englene under dem,
og for å bringe ut den guddommelige gjerning vedrørende deres ansvar innen domsmyndighet.

Det var fra denne Ordenen at den engelen som hjalp David i hans
kamp mot Goliat angivelig kom.

Fyrstedømmets medlemmer sies å være kledd i soldatuniform med gullsnorer.

## Litteratur
*Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
*Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

## Eksterne lenker
* De hellige verneengler, Katolsk.no
* ''StarDust om engler''
* ''Det himmelske hierarki'' 
* Stanford Encyclopedia of Philosophy
Darren Shan

**Darren Shan** (født 2. juli 1972 i London) er kunstnernavnet til den irske forfatteren **Darren O'Shaughnessy**. Darren har alltid likt å skrive, han kunne skrive da han fylte tre år. Da han var seks, flyttet familien til Limerick i Irland, hvor han siden har bodd. Men i en periode oppholdt han seg i London for å studere sosiologi og engelsk ved Roehampton University. 

## Bøker for voksne
Da Darren fylte 17 skrev han sin første roman, *Mute Pursuit*, men den ble aldri utgitt. Han fikk utgitt sin første bok, *Ayuamarca*, i 1999. Året etter kom *Hell's Horizon* og deretter «City Of The Snakes». Bøkene var beregnet på voksne, men ingen av dem solgte godt.

## Ungdomsbøker
I januar 2000 fikk han imidlertid gitt ut en bok beregnet for ungdom. *Cirque Du Freak* solgte godt og ble begynnelsen på *[[Sagaen om Darren Shan]]*. De neste fire årene fullførte Darren tolv bøker om vampyrer i *Sagaen om Darren Shan*. Serien ble med en gang en hit i mer enn 30 land på over 20 språk. Bøkene hans har solgt i over 10 millioner eksemplarer. Etter serien om vampyrer begynte han straks på en ny om demoner, *The Demonata*. Alle bøkene er kommet ut på engelsk og norsk. Shan er nå blitt anerkjent som forfatter og jobber for øyeblikket med en ny serie for ungdom, Sagaen om Larten Crepsley. Til nå er det utgitt over 12 bøker (2 forskjellige Darren Shan-serier). Alle på norsk og engelsk.

## Andre bøker
Darren Shan har også skrevet bøkene :
-Zom-B (12 bøker)
-Lady of the shades
-The Thin Executioner
-The City Trilogy (en trilogi på 3 forskjellige bøker)
-Koyasan

## Referanser


## Eksterne lenker
*
Englene

**Englene ** eller **verneengler** er ifølge den kristne forfatteren/tekstsamlingen Pseudo-Dionysius Areopagitten fra 500-tallet den siste rangen i den tredje ordenen  i englehierarkiet og er ansvarlig for å passe på de jordiske saker på en mere direkte måte
enn Fyrstedømme.

Englene vokter over hjem og individuelle sjeler, råder og passer på.

De bærer også med seg Guds ord til mennesket, og virker også som budbringer til Gud og de høyere rangerte englene.

På hebraisk er engler kalt «mal'akh», som betyr «budbringer» og
det persiske navnet er Angaros eller «kurér».

Engleordenen er de som står nærmest mennesket, og de hellige verneengler har også en fremhevet plass i den katolske kirkes liturgiske kalender.

## Englenes hierarki
 
Filosofen *Dionysios Arepagiten* eller *Pseudo-Dionysius* som levde i senantikken utviklet en lære om englene der han plasserer dem i *det Himmelske hierarki* etter deres funksjon og i hvilken avstand de er fra det guddommelige.

## Referanser


## Litteratur
*Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
*Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

## Eksterne lenker
* De hellige verneengler, Katolsk.no
* ''StarDust om engler''
* ''Det himmelske hierarki'' 
* Stanford Encyclopedia of Philosophy
Maktene

**Maktene** finnes ifølge middelaldersk kristen teologi i andre orden i Englenes hierarki. De er også brukt som et ikonografisk tema i kirkekunst.

Maktene, også kjent som *Hashmallim*, koordinerer den øvre og den nedre verdenen og bestemmer over pliktene til de lavere englene.

## Beskrivelse
Maktene er blitt beskrevet som bærere av vid drakt av hvitt lin som rekker helt ned til anklene eller en kappe som rekker ned til føttene, med et gyllent belte og pyntet med grønt.  De bærer gullstav i høyre hånd og Guds segl i venstre. Noen ganger er de beskrevet med en orb eller et spøkelse.

De mottar sine ordre fra Serafer og Kjeruber og er ansvarlig for at Kosmos forblir i sin orden. Det er sjelden de manifesteres fysisk.

## Litteratur
*Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
*Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

## Eksterne lenker
* De hellige verneengler, Katolsk.no
* ''StarDust om engler''
* ''Det himmelske hierarki'' 
* Stanford Encyclopedia of Philosophy
Troner

**Tronene** er  ifølge den kristne forfatteren/tekstsamlingen Pseudo-Dionysius Areopagitten fra 500-tallet et nivå i englenes hierarki. De er også brukt som et ikonografisk tema i kirkekunst.

## Beskrivelse

Typologien tar utgangspunkt i de skapningene som profeten Esekiel beskriver som hjul som er utstyrt med vinger og øyne.

Tronene flytter seg på hjul i midten av hjul som er blågrønn av farge.
Over hodene har de "himmelen" som er farget som krystall, 
og under er vingene, to på hver side av kroppen.

Lyden av vingene var som lyden av "fossende vann"

Disse englenes hovedfunksjon er å være Guds vogn
De er også menneskelige og rettferdige forhandlere av Guds dømmekraft, og
budbringer av Guds ønsker.
Disse er de siste i Den Første Orden, hvor Guds utstråling begynner å ta en mere materialistisk form,
og derved eksisterer i en overgang

## Referanser


## Litteratur
*Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
*Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

## Eksterne lenker
* De hellige verneengler, Katolsk.no
* ''StarDust om engler''
* ''Det himmelske hierarki'' 
* Stanford Encyclopedia of Philosophy
John Turner

**John Napier Wyndham Turner** (født 7. juni 1929, død 18. september 2020) var statsminister i Canada fra 30. juni 1984 til 17. september 1984.

Pierre Trudeau gikk sommeren 1984 og ble etterfulgt av Turner. Et par måneder senere led det liberale partiet stort nederlag i valget der det konservative partiet med Brian Mulroney kom til makten.

## Referanser


## Eksterne lenker
* 
*
Meddomsrett

**Meddomsrett** er en betegnelse som brukes i norsk rettspleie når retten består av meddommere i tillegg til én eller flere fagdommere.

## Straffesaker

I tingretten, som er første instans i det norske rettssystemet, settes retten som utgangspunkt alltid som meddomsrett i straffesaker (unntak gjelder i såkalte «tilståelsessaker», der tiltalte har kommet med en uforbeholden tilståelse). Denne består som hovedregel av én fagdommer og to lekdommere. Dersom saken er av alvorlig art og/eller er uvanlig komplisert, kan det bestemmes at retten i stedet skal bestå av to fagdommere og tre lekdommere. Lekdommerne deltar under hele rettsforhandlingen, og avgjør sammen med fagdommeren skyld- og straffespørsmålet på den etterfølgende domskonferansen.

I lagmannsretten behandles anke på dom fra tingrettene. Lagmannsretten settes da med to fagdommere​ og fem meddommere, som på samme måte som i tingretten sammen avgjør spørsmålene som oppstår i saken, både av faktisk og rettslig natur.

## Sivile saker

I sivile saker er utgangspunktet at saken i tingretten går med kun én fagdommer. Dersom en av partene krever det, eller retten ser det ønskelig, skal retten imidlertid settes som meddomsrett med to meddommere i tillegg til fagdommeren. Dette vil særlig kunne være praktisk i saker som angår særlig kompliserte spørsmål. I slike tilfeller vil det bli oppnevnt lekdommere fra det spesielle meddommerutvalget, som omfatter personer med særlig fagkyndighet.

## Referanser
Speiderløftet

Speiderløftet brukes i forbindelse med opptagelse i en speidergruppe og når man blir tatt opp i neste arbeidsgren (KFUK-KFUM-speiderne / NSF).

## [[Norges_KFUK-KFUM-speidere|KFUK-KFUM-speiderne]]

***Bokmål:***

I tro på Guds hjelp
lover jeg:
å tjene Gud
hjelpe andre
og leve etter speiderloven.

***Nynorsk:***

I tru på Guds hjelp
lovar eg:
å tene Gud
hjelpe andre
og leve etter speidarlova

## [[Norges speiderforbund]]


*"Jeg lover etter beste evne å søke mitt livssyn, hjelpe andre og leve etter speiderloven"*


**Tidligere var løftet til NSF :**
*Jeg lover etter beste evne å tjene Gud, hjelpe andre og leve etter speiderloven.*
For å løsrive seg fra kristendommen ble "tjene Gud" endret til "være åpen for Gud" i 2005. Den nåværende ordlyden ble vedtatt i 2018.

## Referanser